
Parlamentul României

                                                                                           Prezentul raport înlocuieşte integral raportul anterior 

                                                                                                    înaintat cu adresa  nr.211/XVIII/4 din data de 10.08.2000 
Comisia pentru agricultură, silvicultură, industrie alimentară şi servicii  specifice
                                                                                            Bucureşti, 05.03.2001

                                                                                            Nr. 92/XVIII/4

RAPORT SUPLIMENTAR 
asupra proiectului de Lege pentru aprobarea Ordonanţei de urgenţă a Guvernului nr.23/2000 

privind înfiinţarea Societăţii Naţionale “Îmbunătăţiri Funciare” – S.A. 

prin reorganizarea Regiei Autonome a Îmbunătăţirilor Funciare


În urma reexaminării proiectului de Lege pentru aprobarea Ordonanţei de urgenţă a Guvernului nr.23/2000 privind înfiinţarea Societăţii Naţionale “Îmbunătăţiri Funciare” – S.A. prin reorganizarea Regiei Autonome a Îmbunătăţirilor Funciare, în şedinţa din ziua de 28.02.2001, Comisia propune ca acesta să fie supus spre dezbatere şi adoptare plenului Camerei Deputaţilor, cu următoarele amendamente admise:

Nr. crt.
Articolul 

(text iniţial)


Amendamentul propus

(autorul)

Text adoptat de comisie
Motivare

0.
1.
2.
3.

1.
Articol unic. – Se aprobă Ordonanţa de urgenţă a Guvernului nr.23/2000 privind înfiinţarea Societăţii Naţionale “Îmbunătăţiri Funciare” – S.A. prin reorganizarea Regiei Autonome a Îmbunătăţirilor Funciare.
Articol unic. – Se aprobă Ordonanţa de urgenţă a Guvernului nr.23/2000 privind înfiinţarea Societăţii Naţionale “Îmbunătăţiri Funciare” – S.A. prin reorganizarea Regiei Autonome a Îmbunătăţirilor Funciare, cu următoarele modificări:
Ca urmare a modificărilor aduse în textul legii.

2.
Art.1 – Se înfiinţează Societatea Naţională “Îmbunătăţiri Funciare” – S.A. prin reorganizarea Regiei Autonome a Îmbunătăţirilor Funciare care se desfiinţează.
Nemodificat.


3.
Art.2 - (1) Societatea Naţională “Îmbunătăţiri Funciare” – S.A. este societate comercială pe acţiuni, cu capital de stat de interes naţional, cu sediul în municipiul Bucureşti, Şos. Olteniţei nr.35-37, sector 4, şi are în structură sucursale, fără personalitate juridică prevăzute în anexa nr.2. 


Alin. 1 al art. 2 se va modifica şi va avea următorul cuprins:

“Art.2 - (1) Societatea Naţională “Îmbunătăţiri Funciare” – S.A. este societate comercială pe acţiuni, cu capital de stat de interes naţional, cu sediul în municipiul Bucureşti, Şos. Olteniţei nr.35-37, sector 4, şi are în structură sucursale judeţene, fără personalitate juridică prevăzute în anexa nr.2“
Deputat: Petru Şteolea – PUNR
Activitatea sucursalelor este strâns legată de organele administraţiei publice locale şi, în consecinţă, sucursalele trebuie să fie judeţene.



4.
Art.2 - (2) Societatea Naţională “Îmbunătăţiri Funciare” – S.A. se organizează şi funcţionează pe bază de gestiune economică şi autonomie financiară, potrivit dispoziţiilor legale în vigoare.
Nemodificat.


5.
Art.2 - (3) Societatea Naţională “Îmbunătăţiri Funciare” – S.A. va funcţiona sub autoritatea Ministerul Agriculturii şi Alimentaţiei. 

Alin.3 al art.2 se modifică şi va avea următorul cuprins:

“Art.2 - (3) Societatea Naţională “Îmbunătăţiri Funciare” – S.A. va funcţiona sub autoritatea Ministerului Agriculturii, Alimentaţiei şi Pădurilor:” 
Deputat: Ilie Neacşu - PRM
Pentru definirea corectă a autorităţii publice centrale. 

6.
Art.3 – (1) Capitalul social iniţial al Societăţii Naţionale “Îmbunătăţiri Funciare” – S.A. este de 199.829,0 milioane lei şi se constituie prin preluarea unei părţi din activul patrimonial al Regiei Autonome a Îmbunătăţirilor Funciare, în care nu este inclusă valoarea bunurilor din domeniul public al statului, reevaluat potrivit legii şi înregistrat în evidenţa contabilă la data de 31 decembrie 1999.

     
Alin1 al art.3 se modifică şi va avea următorul cuprins.

“Art.3 – (1) Capitalul social iniţial al Societăţii Naţionale “Îmbunătăţiri Funciare” – S.A. este de 129.657 milioane lei şi se constituie prin preluarea unei părţi din activul patrimonial al Regiei Autonome a Îmbunătăţirilor Funciare, în care nu este inclusă valoarea bunurilor din domeniul public al statului, reevaluat potrivit legii şi înregistrat în evidenţa contabilă la data de 31 decembrie 2000.”

Deputat: Ilie Neacşu – PRM

Deputat: Mihai Nicolescu - PDSR
În decursul anului 1999 capitalul social iniţial al SNIF s-a diminuat prin vânzare de active. 

7.
Art.3 – (2) Predarea-preluarea părţii din activul patrimonial al Regiei Autonome a Îmbunătăţirilor Funciare de către Societatea Naţională “Îmbunătăţiri Funciare” – S.A. se face pe bază de protocol încheiat între părţi, în termen de 90 de zile de la data intrării în vigoare a prezentei ordonanţe de urgenţă.
Nemodificat.


8.
Art.4 – (1) Ministerul Agriculturii şi Alimentaţiei, în numele statului, concesionează Societăţii Naţionale “Îmbunătăţiri Funciare” – S.A., pe termen de 49 de ani, bunurile aparţinând domeniului public al statului constituit din lucrări de irigaţii formate din prize, staţii de pompare de bază inclusiv cele reversibile, staţii de repompare, canale şi conducte de aducţiune şi distribuţie a apei de irigaţii până la staţiile de pompare de punere sub presiune, canale colectoare principale la lucrările de desecare gravitaţională şi cu pompare, inclusiv staţiile de pompare aferente acestora, lucrări de combatere a eroziunii solului, baraje şi diguri de apărare împotriva inundaţiilor la Dunăre şi pe râurile interioare proprii. Nivelul redevenţei este de 0,2% din valoarea bunurilor care fac obiectul contractului de concesiune. 
Alin 1 al art.4 se modifică şi va avea următorul cuprins:

“Art.4 – (1) Ministerul Agriculturii, Alimentaţiei şi Pădurilor în numele statului, concesionează Societăţii Naţionale “Îmbunătăţiri Funciare” – S.A., pe termen de 49 de ani, bunurile aparţinând domeniului public al statului, prevăzute în anexa nr.3 pct.1. Nivelul redevenţei este de 0,05% din valoarea bunurilor care fac obiectul contractului de concesiune şi se acoperă din veniturile realizate din tarifele pentru irigaţii.”

Deputat: Ilie Neacşu – PRM

Deputat: Mihai Nicolescu - PDSR
În text se utilizează norma de trimitere la anexă.

9.
Art.4 – (2) Lucrările din amenajările de irigaţii şi orezării, formate din staţii de pompare de punere sub presiune, reţelele interioare de irigaţii din conducte şi canale, lucrările de desecare-drenaj formate din staţii de pompare, canale de ordin inferior, drenurile şi colectoarele de drenaj, care nu sunt în domeniul public vor fi administrate de Societatea Naţională “Îmbunătăţiri Funciare” – S.A. până  la transferul acestora, la cerere, fără plată, către asociaţiile utilizatorilor de apă, conform legii, în termen de până la 5 ani, pe măsura înfiinţării acestora.
Alin.2 al art.4 se modifică şi va avea următorul cuprins:

“Art.4 – (2) Lucrările din amenajările de irigaţii şi orezării, prevăzute în anexa 3 pct.2, vor fi administrate de Societatea Naţională “Îmbunătăţiri Funciare” – S.A. până  la transferul acestora, la cerere, fără plată, către asociaţiile utilizatorilor de apă, conform legii, în termen de până la 5 ani, şi pe măsura înfiinţării acestora.”

Deputat: Ilie Neacşu – PRM

Deputat: Mihai Nicolescu - PDSR
În text se utilizează norma de trimitere la anexă.

10.
Art.4 – (3) Clădirile de producţie şi administrative, cu terenurile aferente, dotările, utilajele şi mijloacele de transport, necesare desfăşurării activităţii Societăţii Naţionale “Îmbunătăţiri Funciare” – S.A., din domeniul privat al statului, se preiau de la Regia Autonomă a Îmbunătăţirilor Funciare, prin protocol şi valoarea acestora se înscrie în capitalul social al societăţii.
Nemodificat.


11.

După alin.3 al art.4 se introduce un alineat nou, alin.4 cu următorul cuprins:

“Valorile bunurilor din anexa nr.3 pct.1 şi 2 se stabilesc pe baza inventarierii fizice în termen de 60 de zile de la data intrării în vigoare a prezentei ordonanţe de urgenţă.”

Deputat: Ilie Neacşu – PRM

Deputat: Marian Ianculescu - PDSR
Pentru stabilirea corectă a valorii bunurilor ce vor fi concesionate şi transferate.

12.
Art.5 - Societatea Naţională “Îmbunătăţiri Funciare” – S.A. îşi desfăşoară activitatea în domeniul îmbunătăţirilor funciare având ca principal obiect de activitate administrarea lucrărilor de îmbunătăţiri funciare de interes naţional din patrimoniu, precum şi aplicarea strategiilor de dezvoltare, a politicilor în domeniul îmbunătăţirilor funciare, de investiţii şi cercetare ştiinţifică de specialitate.
Art.5 se modifică şi va avea următorul cuprins:

“Art.5 - Societatea Naţională “Îmbunătăţiri Funciare” – S.A. îşi desfăşoară activitatea în domeniul îmbunătăţirilor funciare având ca obiect principal de activitate administrarea lucrărilor de îmbunătăţiri funciare de interes naţional din patrimoniu, efectuarea de prestări de servicii către beneficiari constând în mutarea echipamentului mobil de udare şi aplicarea udărilor, alte prestări de servicii  precum şi aplicarea strategiilor de dezvoltare, a politicilor în domeniul îmbunătăţirilor funciare, de investiţii şi cercetare ştiinţifică de specialitate.”

Deputat: Ilie Neacşu – PRM

Deputat: Mihai Nicolescu - PDSR
Mutarea echipamentului mobil de udare reprezintă o lucrare tehnică deosebită.

13.
Art.6 – (1) Societatea Naţională “Îmbunătăţiri Funciare” – S.A. preia toate drepturile şi va fi ţinută de toate obligaţiile Regiei Autonome a Îmbunătăţirilor Funciare, aferente părţii din activul patrimonial preluată, în măsura în care, potrivit reglementărilor legale sau contractuale, acestea nu se sting.

    (2) Societatea Naţională “Îmbunătăţiri Funciare” – S.A. se substituie în toate litigiile în curs ale Regiei Autonome a Îmbunătăţirilor Funciare, în legătură cu partea din activul patrimonial preluată. 
Nemodificat.


14.
Art.7 – La data intrării în vigoare a prezentei ordonanţe de urgenţă, acţiunile Societăţii Naţionale “Îmbunătăţiri Funciare” – S.A. sunt deţinute, în totalitate, de către stat care îşi exercită drepturile şi obligaţiile decurgând din calitatea sa de acţionar unic prin Ministerul Agriculturii şi Alimentaţiei.  
Art.7 se modifică şi va avea următorul cuprins:

“Art.7 – La data intrării în vigoare a prezentei ordonanţe de urgenţă, acţiunile Societăţii Naţionale “Îmbunătăţiri Funciare” – S.A. sunt deţinute, în totalitate, de către stat care îşi exercită drepturile şi obligaţiile decurgând din calitatea sa de acţionar unic prin Ministerul Agriculturii, Alimentaţiei şi Pădurilor.”

Deputat: Mihai Nicolescu - PDSR
Pentru corelare cu denumirea actuală a autorităţii pubilce centrale care răspunde de agricultură şi silvicultură.

15.
Art.8 – (1) Cheltuielile cu energia electrică necesară pompării apei de la priză până la hidrant şi toate cheltuielile cu evacuarea apei din reţeaua de desecare, cheltuielile de întreţinere şi reparaţii ale lucrărilor de îmbunătăţiri funciare în care se cuprind, potrivit legii, şi digurile, barajele şi construcţiile anexe din patrimoniul Societăţii Naţionale “Îmbunătăţiri Funciare” – S.A. se suportă de la bugetul de stat.


Alin.1 al art.8 se modifică şi va avea următorul cuprins:

“Art.8 – (1) Cheltuielile cu energia electrică necesară pompării apei de la sursă, priză, până la hidrant, cheltuielile de exploatare pentru staţiile de pompare de bază şi staţiile de repompare şi toate cheltuielile cu evacuarea apei din reţeaua de desecare, cheltuielile de întreţinere şi reparaţii ale lucrărilor de îmbunătăţiri funciare în care se cuprind, potrivit legii, şi digurile, barajele şi construcţiile anexe din patrimoniul Societăţii Naţionale “Îmbunătăţiri Funciare” – S.A. se suportă de la bugetul de stat.”

Deputat: Mihai Nicolescu - PDSR
Pentru completare.

16.
Art.8 – (2) Cheltuielile cu energia electrică necesară pompării apei de la staţiile de pompare de punere sub presiune până la hidrant sau vanetă din orezării, cheltuielile cu evacuarea apei din reţelele de desecare şi cheltuielile de întreţinere şi reparaţii din amenajările ce vor fi preluate de asociaţiile utilizatorilor de apă pentru irigaţii nou înfiinţate, se suportă de la bugetul de stat pe o perioadă de 5 ani.


Alin.2 al art.8 se modifică şi va avea următorul cuprins:

“Art.8 – (2) Cheltuielile cu energia electrică necesară în vederea pompării apei de la staţiile de pompare de punere sub presiune până la hidrant sau vanetă din orezării şi cheltuielile de întreţinere şi reparaţii din amenajările ce vor fi preluate de asociaţiile utilizatorilor de apă pentru irigaţii nou înfiinţate se suportă de la bugetul de stat pe o perioadă de 5 ani.”

Deputat: Marian Ianculescu - PDSR
Pentru o exprimare mai clară.

17.
Art.8 – (3) Pentru agenţii economici şi instituţiile publice care au sisteme de irigaţii şi sisteme de desecare în afara celor aflate în patrimoniul Societăţii Naţionale “Îmbunătăţiri Funciare” – S.A., cheltuielile cu energia electrică necesară pompării apei de la priză la hidrant, precum şi cheltuielile cu energia electrică necesară pentru evacuarea apei din sistemele de desecare se suportă de la bugetul de stat.


Alin.3 al art.8 se modifică şi va avea următorul cuprins:

“Art.8 – (3) Pentru agenţii economici şi instituţiile publice care deţin sisteme de irigaţii şi sisteme de desecare în afara celor aflate în patrimoniul Societăţii Naţionale “Îmbunătăţiri Funciare” – S.A. cheltuielile cu energia electrică necesară pompării apei de la priză până la hidrant, cheltuielile cu energia electrică necesară pentru evacuarea apei din sistemele de desecare, precum şi cheltuielile cu energia electrică necesară pentru agenţi economici ce pompează apă pentru irigaţii se suportă de la bugetul de stat.”

Deputat: Ilie Neacşu - PRM
Pentru completare.

18.
Art.8 – (4) Pentru cheltuielile de exploatare a sistemelor de irigaţii din patrimoniu, Societatea Naţională “Îmbunătăţiri Funciare” – S.A. va stabili tarife pentru livrarea apei către beneficiarii prestărilor de servicii.
Nemodificat.


19.
Art.8 – (5) Cheltuielile privind acţiunile de apărare împotriva inundaţiilor şi fenomenelor meteorologice periculoase, accidentelor la construcţiile hidrotehnice, cheltuielile de cercetare, studii şi proiectare, cheltuielile pentru investiţiile în derulare şi noi, reabilitarea amenajărilor de îmbunătăţiri funciare existente, conservarea obiectivelor de investiţii sistate, cheltuielile de protecţia mediului prin lucrări de îmbunătăţiri funciare, monitorizarea efectelor şi cadastrul lucrărilor de îmbunătăţiri funciare, dotări independente şi alte cheltuieli asimilate investiţiilor din patrimoniul Societăţii Naţionale “Îmbunătăţiri Funciare” – S.A., se suportă de la bugetul de stat.
Alin.5 al art.8 se modifică şi va avea următorul cuprins:

“Art.8 – (5) Cheltuielile privind acţiunile de apărare împotriva inundaţiilor,  fenomenelor meteorologice periculoase şi accidentelor la construcţiile hidrotehnice, precum şi cele pentru constituirea stocului de materiale şi mijloace de apărare, cheltuielile pentru  cercetare, studii şi proiectare, cheltuielile pentru investiţiile în derulare şi pentru cele noi, reabilitarea amenajărilor de îmbunătăţiri funciare existente, conservarea obiectivelor de investiţii sistate, cheltuielile cu protecţia mediului prin lucrări de îmbunătăţiri funciare, monitorizarea efectelor amenajărilor de îmbunătăţiri funciare,  cadastrul lucrărilor de îmbunătăţiri funciare, cheltuieli pentru dotări independente şi alte cheltuieli asimilate investiţiilor se suportă de la bugetul de stat.”

Deputat: Ilie Neacşu – PRM

Deputat: Mihai Nicolescu - PDSR
Pentru completare.

20.

După alin.5 al art.8 se introduce un alineat nou, alin.6, cu următorul cuprins:

“Art.8 – (6) Cheltuielile pentru îndeplinirea obligaţiilor legale în calitate de titular al dreptului de administrare a bunurilor aparţinând domeniului public şi privat al statului, constând din elaborarea documentaţiilor tehnice necesare obţinerii, reactualizării sau modificării autorizaţiei de gospodărire a apelor, a autorizaţiei de mediu, a autorizaţiei de funcţionare în condiţii de siguranţă a barajelor şi altor construcţii care se supun urmării speciale în exploatare, cheltuielile pentru expertizarea acestora şi consultanţă de specialitate, alte taxe şi tarife de autorizare prevăzute de lege, precum şi cheltuielile pentru elaborarea documentaţiilor tehnice necesare obţinerii certificatului de atestare a dreptului de proprietate asupra terenurilor se suportă de la bugetul de stat.” 

Deputat: Mihai Nicolescu – PDSR

Deputat: Ilie Neacşu - PRM 
Pentru a nu afecta funcţionalitatea SNIF, se acordă aceste facilităţi.

21.
Art.9 – Personalul Regiei Autonome a Îmbunătăţirilor Funciare va fi preluat de către Societatea Naţională “Îmbunătăţiri Funciare” – S.A., fiind considerat transferat de la data intrării în vigoare a prezentei ordonanţe de urgenţă. 
Nemodificat.


22.
Art.10 – (1) În termen de 60 de zile de la data intrării în vigoare a prezentei ordonanţe de urgenţă, Ministerul Agriculturii şi Alimentaţiei, cu avizul Ministerului Finanţelor, va elabora şi va supune Guvernului spre aprobare normele metodologice privind condiţiile şi modul de acordare şi utilizare, precum şi controlul utilizării sumelor alocate de la bugetul de stat pentru suportarea unor categorii de cheltuieli în domeniul îmbunătăţirilor funciare.


Alin.1 al art.10 se modifică şi va avea următorul cuprins:

“Art.10 – (1) În termen de 60 de zile de la data intrării în vigoare a prezentei ordonanţe de urgenţă, Ministerul Agriculturii, Alimentaţiei şi Pădurilor, cu avizul Ministerului Finanţelor Publice, va aproba prin ordin al ministrului agriculturii, alimentaţiei şi pădurilor normele metodologice privind condiţiile şi modul de acordare şi utilizare, precum şi controlul utilizării sumelor alocate de la bugetul de stat pentru suportarea unor categorii de cheltuieli în domeniul îmbunătăţirilor funciare.”

Deputat: Ilie Neacşu – PRM

Deputat: Mihai Nicolescu - PDSR
Pentru a uşura procedura de elborare a normelor metodologice.

23.
Art.10 – (2) În termen de 60 de zile de la data intrării în vigoare a prezentei ordonanţe de urgenţă, prin ordin al ministrului agriculturii şi alimentaţiei, se vor aproba normele metodologice pentru implementarea modului de organizare a activităţii de îmbunătăţiri funciare.
Alin.2 al art.10 se modifică şi va avea următorul cuprins:

“Art.10 – (2) În termen de 60 de zile de la data intrării în vigoare a prezentei ordonanţe de urgenţă, prin ordin al ministrului agriculturii, alimentaţiei şi pădurilor, se aprobă normele metodologice pentru implementarea modului de organizare a activităţii de îmbunătăţiri funciare.”
Deputat: Victor Neagu – PDSR
Pentru corelare cu modificările anterioare.

24.
Art.11 – În termen de 90 de zile de la data intrării în vigoare a prezentei ordonanţe de urgenţă, Ministerul Agriculturii şi Alimentaţiei va organiza prin divizare Societatea Naţională “Îmbunătăţiri Funciare” – S.A. în vederea privatizării unor activităţi din domeniul îmbunătăţirilor funciare, care intră în obiectul de activitate al societăţii.   
Art.11 se modifică şi va avea următorul cuprins:

“Art.11 – În termen de 90 de zile de la data intrării în vigoare a prezentei ordonanţe de urgenţă, Ministerul Agriculturii, Alimentaţiei şi Pădurilor va reorganiza prin divizare Societatea Naţională “Îmbunătăţiri Funciare” – S.A., în vederea privatizării unor activităţi din domeniul îmbunătăţirilor funciare, care intră în obiectul de activitate al acesteia.

Deputat: Victor Neagu – PDSR
Pentru corelare cu modificările anterioare.

25.
Art.12 – Anexele nr.1 – 3 fac parte integrantă din prezenta ordonanţă de urgenţă.
Nemodificat.


26.
Art.13 – Pe data intrării în vigoare a prezentei ordonanţe de urgenţă se abrogă:

- Legea nr.50/1994 privind unele măsuri de organizare a activităţii de îmbunătăţiri funciare, republicată în Monitorul Oficial al României, Partea I, nr.6 din 15 ianuarie 1996, cu modificările ulterioare;

- Hotărârea Guvernului nr.686/1994 privind înfiinţarea Regiei Autonome a Îmbunătăţirilor Funciare, republicată în Monitorul Oficial al României, Partea I, nr.25 din 15 februarie 1997, cu modificările ulterioare;

- art.21 din Legea îmbunătăţirilor funciare, nr.84/1996, publicată în Monitorul Oficial al României, Partea I, nr.159 din 24 iulie 1996, precum şi orice alte dispoziţii contrare. 
Nemodificat.


27.

Anexele nr.1, 2 şi 3 din Ordonanţa de urgenţă nr.23/2000 se vor înlocui cu anexele 1, 2 şi 3 din prezentul raport.
Datorită modificărilor survenite în textul anexelor.




Preşedinte,









Secretar,

Ilie NEACŞU







    Neagu VICTOR

Întocmit: Experţi parlamentari,


 Anton PĂŞTINARU

               Aneta BARBU

ANEXA Nr. 1

S T A T U T U L

Societăţii Naţionale “Îmbunătăţiri Funciare” - S.A.

CAPITOLUL I

Denumirea, forma juridică, sediul, durata

ARTICOLUL 1 

Denumirea

(1) Denumirea societăţii comerciale este Societatea Naţională “Îmbunătăţiri Funciare” - S.A.

(2) În toate actele, facturile, anunţurile, publicaţiile şi alte acte emanând de la Societatea Naţională ”Îmbunătăţiri Funciare” - S.A. se menţionează denumirea acesteia, precedată sau urmată de cuvintele ”societate pe acţiuni” sau de iniţialele ”S.A.”, de capitalul social, numărul de înmatriculare în registrul comerţului, de sediu şi de codul fiscal.

ARTICOLUL 2
Forma juridică
Societatea Naţională  “Îmbunătăţiri Funciare” - S.A. este societate comercială pe acţiuni de interes naţional şi funcţionează ca persoană juridică română cu capital de stat, pe bază de gestiune economică şi autonomie financiară, în conformitate cu legile române şi cu prezentul statut.

ARTICOLUL 3

Sediul
(1) Sediul central al Societăţii Naţionale “Îmbunătăţiri Funciare” - S.A. este în România, municipiul Bucureşti, Şos. Olteniţei nr. 35-37, sectorul 4.

(2) Sediul Societăţii Naţionale  “Îmbunătăţiri Funciare” - S.A. poate fi schimbat în altă localitate din România, potrivit legii.

(3) La data înfiinţării Societatea Naţională “Îmbunătăţiri Funciare” - S.A. are în structura sa sucursale, unităţi fără personalitate juridică. Sucursalele pot avea în subordine sisteme zonale judeţene, sisteme,secţii, ateliere, cu gestiune economico-financiară care  întocmesc evidenţa contabilă la nivel de balanţă de verificare.

ARTICOLUL 4

Durata
Durata Societăţii Naţionale “Îmbunătăţiri Funciare” - S.A. este nelimitată, cu începere de la data înmatriculării ei în registrul comerţului.

CAPITOLUL II

Scopul, obiectul de activitate şi atribuţiile
ARTICOLUL 5

Scopul

Societatea Naţională “Îmbunătăţiri Funciare” - S.A. are ca scop aplicarea strategiilor de dezvoltare şi a politicilor naţionale în domeniul îmbunătăţirilor funciare, realizarea de investiţii şi cercetări ştiinţifice de specialitate.

ARTICOLUL 6

Obiectul de activitate şi atribuţiile

(1) În calitate de concesionar al lucrărilor de îmbunătăţiri funciare din domeniul public, Societatea Naţională “Îmbunătăţiri Funciare” - S.A., prin sucursalele sale, are următorul obiect de activitate:

1. administrarea, întreţinerea, repararea şi exploatarea lucrărilor de irigaţii, desecări-drenaje, combaterea eroziunii solului, îndiguiri, baraje şi alte asemenea, inclusiv apărarea împotriva inundaţiilor şi gheţurilor, fenomenelor meteorologice periculoase şi accidentelor la construcţiile hidrotehnice din amenajările proprii;

2. realizarea programelor de investiţii privind studiile, proiectarea şi execuţia lucrărilor de îmbunătăţiri funciare; 

3. producerea de materiale, echipamente, confecţii şi recondiţionări de piese de schimb necesare în activitatea de îmbunătăţiri funciare, pentru necesităţile proprii şi pentru terţi;

4. executarea de prestări de servicii pe bază de tarife privind echipamentul de udare şi aplicarea udărilor precum şi alte servicii pentru persoane fizice şi juridice;

5. asigurarea asistenţei tehnice în întreţinerea şi exploatarea amenajărilor de îmbunătăţiri funciare de către persoane juridice şi fizice, precum şi de asociaţiile utilizatorilor de apă pentru irigaţii;

6. desfăşurarea de activităţi de import-export, cooperare internaţională în domeniul îmbunătăţirilor funciare, comercializare de echipamente de irigaţii, echipamente şi utilaje agricole, substanţe chimice de protecţie a culturilor agricole, depozitare şi condiţionare a produselor agricole, material semincer, tehnologii şi servicii, precum şi de comercializare şi export de produse agricole;

7. executarea de alte prestări de servicii în domeniul transporturilor, proiectării şi realizării lucrărilor de construcţii - montaj, reparaţii prin atelierele proprii, închirieri de mijloace de transport şi utilaje, precum şi spaţii temporar disponibile, pentru persoane juridice şi fizice, fără a afecta activitatea de bază;

8. organizarea bazei materiale pentru realizarea programelor economice şi de cercetare ştiinţifică în colaborare cu unităţi din domeniul proiectării şi cercetării;

9. realizarea şi funcţionarea sistemului naţional de supraveghere, evaluare, prognoză şi avertizare privind efectele economice şi ecologice ale lucrărilor de îmbunătăţiri funciare, parte componentă a sistemului naţional de monitorizare pentru protecţia mediului;

10. realizarea sistemului propriu informatic, prestări de servicii informatice, activitate de software, de bază şi aplicativă pentru calculatoare şi reţele de calculatoare;

11. furnizarea de agent termic prin microcentralele proprii către persoane juridice şi fizice;

12. organizarea şi participarea la manifestări tehnico-ştiinţifice şi expoziţii în ţară şi în străinătate, servicii de reclamă şi publicitate;

13. organizarea altor activităţi şi servicii pentru valorificarea unor oportunităţi profitabile;

14. valorificarea materialelor rezultate din stocuri, reparaţii, demolări, casări, precum şi a produselor secundare rezultate din activitatea de bază;

15. operaţiuni de leasing conform legislaţiei în vigoare;

16. realizarea pentru personalul propriu de activităţi sociale, culturale, turistice, sanitare, sportive;

17. organizarea, realizarea, păstrarea şi ţinerea la zi a cadastrului de îmbunătăţiri funciare;

18. gestionarea şi paza bunurilor proprii, precum şi a celor de natura bunurilor prevăzute la art. 135 alin. (5) din Constituţie, concesionate Societăţii Naţionale ”Îmbunătăţiri Funciare” - S.A.;

19. activităţi de propagandă, de informare directă şi de sensibilizare a utilizatorilor de apă pentru irigaţii, în scopul transferului la aceştia al managementului aplicării udărilor;

20. editarea, tipărirea şi comercializarea de publicaţii tehnice în domeniul agricol.

(2) Pentru realizarea obiectului său de activitate Societatea Naţională “Îmbunătăţiri Funciare” - S.A. are următoarele atribuţii:

1. întocmeşte programele anuale şi de perspectivă în domeniul îmbunătăţirilor funciare;

2. elaborează studii şi programe pentru dezvoltarea, modernizarea şi completarea obiectivelor de investiţii existente, pentru realizarea de obiective noi, în corelare cu exploatarea amenajărilor acestora;

3. fundamentează necesarul de surse şi de fonduri pentru finanţarea tuturor lucrărilor prevăzute în obiectul său de activitate şi asigură repartizarea fondurilor aprobate;

4. elaborează norme de consum, norme de stoc şi tarife specifice exploatării lucrărilor de îmbunătăţiri funciare;

5. avizează şi aprobă documentaţiile tehnice, contractarea şi finanţarea lucrărilor de investiţii şi de reparaţii, executarea şi recepţionarea la termen a lucrărilor respective, potrivit legii;

6. elaborează norme tehnice şi tehnologii privind întreţinerea, repararea şi exploatarea lucrărilor de îmbunătăţiri funciare de pe terenurile agricole, cu destinaţie

agricolă;

7. asigură funcţionarea lucrărilor la parametrii proiectaţi, cu excepţia cazurilor în care funcţionarea este împiedicată de factori naturali care nu pot fi influenţaţi de Societatea Naţională ”Îmbunătăţiri Funciare” - S.A.;

8. urmăreşte impactul lucrărilor de îmbunătăţiri funciare asupra factorilor de mediu şi aplică măsuri de corecţie, în cazul constatării unor tendinţe negative, stabilite prin documentaţii tehnico-economice şi/sau ecologice;

9. evaluează, după caz, direct sau prin alte persoane juridice sau fizice de specialitate, efectele şi pagubele produse lucrărilor de îmbunătăţiri funciare din administrare de acţiunile factorilor de risc şi de calamităţile naturale şi face demersurile necesare obţinerii de fonduri în vederea remedierii, potrivit legii;

10. participă la aplicarea prevederilor Legii îmbunătăţirilor funciare nr. 84/1996;

11. organizează şi aplică acţiunile operative pentru prevenirea şi asigurarea împotriva inundaţiilor, fenomenelor meteorologice periculoase şi accidentelor la  construcţiile hidrotehnice din amenajările proprii, în conformitate cu Hotărârea Guvernului nr. 638/1999;

12. emite acorduri şi avize pentru instalaţiile şi construcţiile care se execută în zona lucrărilor de îmbunătăţiri funciare din patrimoniul său;

13. întocmeşte proiectul bugetului de venituri şi cheltuieli; analizează utilizarea disponibilităţilor băneşti, în condiţiile legii;

14. contractează credite interne şi externe, potrivit reglementărilor în vigoare;

15. studiază piaţa internă şi externă, pentru asigurarea aprovizionării cu materiale şi echipamente specifice;

16. efectuează operaţiuni de comerţ exterior;

17. iniţiază acţiuni de cooperare tehnico-ştiinţifică cu firme, precum şi acţiuni de colaborare cu organisme internaţionale, în domeniul său de activitate;

18. participă la acţiunile ce se desfăşoară pe plan internaţional în organismele la care este afiliată, cât şi la alte manifestări internaţionale organizate pe teme de administrare şi exploatare a lucrărilor de îmbunătăţiri funciare, în condiţiile legii;

19. organizează licitaţii pentru adjudecarea proiectării şi executării investiţiilor publice, achiziţii publice de bunuri şi executarea de prestări de servicii şi reparaţii în domeniul îmbunătăţirilor funciare, potrivit legii;

20. elaborează şi realizează planul propriu de cercetare, proiectare, informatică;

21. coordonează şi îndrumă metodologic realizarea controlului tehnic în unităţile proprii privind întreţinerea şi repararea lucrărilor din domeniul său de activitate;

22. urmăreşte activitatea de investiţii şi inovaţii şi se preocupă de generalizarea celor mai importante realizări ale acestora, face propuneri cu privire la problemele de standardizare.

23. urmăreşte şi ia măsurile necesare pentru respectarea normelor legale privind utilizarea aparaturii de măsură şi control, cât şi a instalaţiilor de ridicat din dotare;

24. avizează omologarea şi producerea de noi produse specifice sectorului de îmbunătăţiri funciare;

25. elaborează norme interne de consum pentru combustibili, lubrifianţi, energie electrică pentru tehnologiile specifice activităţii de exploatare, întreţinere şi reparaţii;

26. colaborează şi ia măsuri, de comun acord cu organele de specialitate ale Ministerului de Interne, pentru asigurarea pazei şi protecţiei lucrărilor din administrarea proprie;

27. elaborează normele proprii de protecţie a muncii, de prevenire a incendiilor pentru activităţile specifice;

28. elaborează studii cu privire la necesarul forţei de muncă pe structuri de personal, organizează recrutarea cadrelor, pregătirea şi perfecţionarea întregului personal şi controlează aplicarea reglementărilor privind selecţionarea şi promovarea personalului la unităţile din subordine;

29. asigură îndrumarea şi controlul unităţilor din subordine, controlul financiar de gestiune, efectuează analize economice şi tehnice asupra organizării şi desfăşurării proceselor de producţie şi ia măsurile corespunzătoare;

30. întocmeşte şi prezintă bilanţul contabil şi contul de profit şi pierderi, potrivit reglementărilor legale în vigoare.

CAPITOLUL III
Capitalul social, acţiunile
ARTICOLUL 7
Capitalul social
(1) Capitalul social iniţial al Societăţii Naţionale “Îmbunătăţiri Funciare” - S.A. este de 129.657 milioane lei, împărţit în 259.314 acţiuni nominative în valoare nominală de 500.000 lei. Capitalul social iniţial al Societăţii Naţionale “Îmbunătăţiri Funciare” - S.A. este constituit prin preluarea unei părţi din activul patrimonial al Regiei Autonome a Îmbunătăţirilor Funciare, în care nu este inclusă valoarea bunurilor din domeniul public al statului, reevaluat potrivit legii şi înregistrat în evidenţa contabilă la 31 decembrie 2000.

(2) Bunurile aparţinând domeniului public al statului, constituite din lucrări de irigaţii formate din prize, staţii de pompare de bază inclusiv cele reversibile, staţii de repompare, canale şi conducte de aducţiune şi distribuţie a apei de irigaţii până la staţiile de pompare de punere sub presiune, canale colectoare principale la lucrările de desecare gravitaţională şi cu pompare, inclusiv staţiile de pompare aferente, canale de desecare de ordin inferior, drenurile şi colectoarele de drenaj, lucrări de combatere a eroziunii solului, baraje şi diguri de apărare împotriva inundaţiilor la Dunăre şi pe râurile interioare şi care nu sunt incluse în capitalul social al Societăţii Naţionale “Îmbunătăţiri Funciare” - S.A. se concesionează de Ministerul Agriculturii,Alimentaţiei şi Pădurilor, în numele statului, pe un termen de 49 de ani, Societăţii Naţionale “Îmbunătăţiri Funciare” - S.A. Nivelul redevenţei este de 0,05% din valoarea bunurilor care fac obiectul contractului de concesionare  şi se acoperă din veniturile realizate din tarifele pentru irigaţii.

(3) Lucrările din amenajările de irigaţii şi orezării, formate din staţii de pompare de punere sub presiune, reţelele interioare de irigaţii formate din conducte şi canale precum şi echipamentul mobil de udare care fac parte din domeniul privat al statului, vor fi administrate de Societatea Naţională “Îmbunătăţiri Funciare” - S.A., până la transferul acestora la cerere, fără plată, la asociaţiile utilizatorilor de apă pentru irigaţii, conform legii, în termen de până la 5 ani, pe măsura înfiinţării acestora.

(4) Clădirile de producţie şi administrative, împreună cu terenurile aferente, dotările, utilajele şi mijloacele de transport necesare pentru desfăşurarea activităţii Societăţii Naţionale “Îmbunătăţiri Funciare” - S.A. din domeniul privat al statului, se preiau de la Regia Autonomă a Îmbunătăţirilor Funciare prin protocol şi se includ în capitalul social al Societăţii Naţionale “Îmbunătăţiri Funciare” - S.A.

(5) Capitalul social prevăzut la alin. (1) este cel care rezultă din inventarierea patrimoniului Regiei Autonome a Îmbunătăţirilor Funciare reflectate în bilanţul contabil încheiat la predarea-preluarea patrimoniului între Regia Autonomă a Îmbunătăţirilor Funciare şi Societatea Naţională “Îmbunătăţiri Funciare” - S.A., potrivit prevederilor art. 11 din ordonanţa de urgenţă.

(6) Până la transmiterea acţiunilor către persoane fizice sau juridice, române ori străine, în condiţiile legii, acestea sunt deţinute în totalitate de stat, care îşi exercită drepturile şi obligaţiile decurgând din calitatea sa de acţionar unic prin Ministerul Agriculturii,Alimentaţiei şi Pădurilor

ARTICOLUL 8

Reducerea sau majorarea capitalului social

(1) Capitalul social poate fi redus sau majorat pe baza hotărârii adunării generale extraordinare a acţionarilor, în condiţiile şi cu respectarea procedurilor prevăzute de lege.

(2) În cazul în care directorul general constată pierderea a jumătate din capitalul social este obligat să convoace în termen de maximum 60 de zile adunarea generală extraordinară a acţionarilor care va decide fie reîntregirea capitalului social, fie reducerea la valoarea rămasă, fie dizolvarea Societăţii Naţionale “Îmbunătăţiri Funciare” - S.A. Reducerea capitalului social se va putea face numai după două luni de la data publicării în Monitorul Oficial al României, Partea a IV-a, a hotărârii adunării generale extraordinare a acţionarilor.

ARTICOLUL 9

Acţiunile

(1) Acţiunile nominative ale Societăţii Naţionale “Îmbunătăţiri Funciare” - S.A. vor cuprinde toate elementele prevăzute de lege.

(2) Acţiunile nominative emise de Societatea Naţională “Îmbunătăţiri Funciare” - S.A. vor fi în formă dematerializată, prin înscriere în cont, caz în care se vor emite certificate de acţionar potrivit legii

(3) Societatea Naţională “Îmbunătăţiri Funciare” - S.A. va ţine evidenţa acţiunilor într-un registru numerotat, sigilat şi parafat, care se păstrează la sediul acesteia. Modificările care se operează în registru vor respecta prevederile legislaţiei în vigoare.

(4) Acţiunile emise de Societatea Naţională “Îmbunătăţiri Funciare” - S.A. pot fi grevate de un drept de uzufruct sau pot fi gajate, în condiţiile legii.

(5) Persoanele fizice sau juridice române şi străine vor putea dobândi acţiuni la Societatea Naţională “Îmbunătăţiri Funciare” - S.A. potrivit prevederilor legale în vigoare, fără însă a se afecta poziţia statului de acţionar majoritar.

ARTICOLUL 10

Drepturi şi obligaţii decurgând din acţiuni

(1) Fiecare acţiune subscrisă şi vărsată de acţionar, potrivit legii, conferă acţionarului dreptul la un vot în adunarea generală a acţionarilor, dreptul de a alege şi de a fi ales în organele de conducere, dreptul de a participa la distribuirea profitului, conform prevederilor prezentului statut şi dispoziţiilor legale, respectiv alte drepturi prevăzute de statut.

(2) Deţinerea acţiunii implică adeziunea de drept la statut.

(3) Drepturile şi obligaţiile legate de acţiuni urmează acţiunile în cazul trecerii lor în proprietatea altor persoane.

(4) Când o acţiune nominativă devine proprietatea mai multor persoane, nu se va înscrie transmiterea decât în condiţiile în care acestea desemnează un reprezentant unic pentru exercitarea drepturilor rezultând din acţiuni.

(5) Obligaţiile Societăţii Naţionale “Îmbunătăţiri Funciare” - S.A. sunt garantate cu capitalul social al acesteia, iar acţionarii răspund în limitele valorii acţiunilor pe care le deţin.

(6) Patrimoniul Societăţii Naţionale ”Îmbunătăţiri Funciare” - S.A. nu poate fi grevat de datorii sau de alte obligaţii personale ale acţionarilor.

ARTICOLUL 11

Cesiunea acţiunilor

(1) Acţiunile sunt indivizibile cu privire la Societatea Naţională “Îmbunătăţiri Funciare” - S.A., care nu recunoaşte decât un singur proprietar pentru fiecare acţiune.

(2) Cesiunea parţială sau totală a acţiunilor între acţionari sau către terţi se efectuează în condiţiile şi cu procedura prevăzute de lege.

(3) Transmiterea dreptului de proprietate asupra acţiunilor nominative emise de Societatea Naţională “Îmbunătăţiri Funciare” - S.A. se realizează prin declaraţie făcută în registrul acţionarilor, subscrisă de cedent şi de cesionar sau de mandatarii lor. De asemenea, transmiterea se mai poate realiza şi prin act autentic, cu efectuarea menţiunilor corespunzătoare în registrul acţionarilor.

ARTICOLUL 12

Pierderea acţiunilor

În cazul pierderii unor acţiuni, proprietarul va trebui să anunţe directorul general şi să facă public faptul prin presă, în cel puţin două ziare de largă circulaţie din localitatea în care se află sediul Societăţii Naţionale “Îmbunătăţiri Funciare” - S.A. Acţiunile pierdute se anulează. Anularea lor se va publica în Monitorul Oficial al României, Partea a IV-a. După 6 luni acţionarul va putea obţine un duplicat al acţiunilor pierdute.

CAPITOLUL IV

Adunarea generală a acţionarilor

ARTICOLUL 13

Atribuţii

(1) Conducerea Societăţii Naţionale “Îmbunătăţiri Funciare” - S.A. este asigurată de adunarea generală a acţionarilor, consiliul de administraţie şi directorul general.

(2) Adunările generale ale acţionarilor sunt ordinare şi extraordinare.

(3) Adunarea generală ordinară a acţionarilor are următoarele atribuţii principale:

a) aprobă strategia globală de dezvoltare, retehnologizare, modernizare, restructurare economico-financiară a Societăţii Naţionale “Îmbunătăţiri Funciare” - S.A.;

b) aprobă bugetul de venituri şi cheltuieli şi programul de activitate pentru exerciţiul financiar următor;

c) aprobă bilanţul contabil şi contul de profit şi pierderi, după analizarea raportului directorului general şi al cenzorilor şi repartizează profitul conform legii;

d) hotărăşte cu privire la folosirea dividendelor aferente acţiunilor gestionate pentru restructurare şi dezvoltare, conform legii;

e) hotărăşte cu privire la contractarea de împrumuturi bancare pe termen lung, inclusiv a celor externe; stabileşte competenţele şi nivelul de contractare a împrumuturilor bancare de pe piaţa internă şi externă, a creditelor comerciale şi a garanţiilor, inclusiv prin gajarea acţiunilor, potrivit legii;

f) hotărăşte cu privire la gajarea, ipotecarea sau la închirierea unor bunuri, unităţi sau sedii proprii;

g) aprobă structura organizatorică şi Regulamentul de organizare şi funcţionare ale Societăţii Naţionale “Îmbunătăţiri Funciare” - S.A. 

(4) Pentru atribuţiile menţionate la lit. b), c), d) e) şi f), adunarea generală a acţionarilor nu va putea lua hotărâri decât în urma obţinerii de către fiecare reprezentant a unui mandat special prealabil de la organul care l-a numit.

(5) Adunarea generală extraordinară a acţionarilor se întruneşte ori de câte ori este necesar să fie luată o hotărâre pentru: 

a) mutarea sediului societăţii;

b) prelungirea duratei societăţii;

c) majorarea capitalului social;

d) reducerea capitalului social sau reîntregirea lui prin emisiune de noi acţiuni;

e) fuziunea cu alte societăţi sau divizarea Societăţii Naţionale “Îmbunătăţiri Funciare” - S.A.;

f) dizolvarea anticipată a societăţii;

g) conversia acţiunilor dintr-o categorie în cealaltă;

h) conversia unei categorii de obligaţiuni în altă categorie sau în acţiuni;

i) emisiunea de obligaţiuni;

j) orice altă modificare a actului constitutiv sau orice altă hotărâre pentru care este cerută aprobarea adunării generale extraordinare a acţionarilor.

(6) Pentru atribuţiile adunării generale extraordinare a acţionarilor fiecare reprezentant trebuie să obţină un mandat special prealabil de la organul care l-a numit. Adunarea generală extraordinară a acţionarilor va putea delega directorului general exerciţiul atribuţiilor sale, menţionate la lit. a), d) şi i).

ARTICOLUL 14

Convocarea adunării generale a acţionarilor

(1) Convocarea adunării generale a acţionarilor se va face cu cel puţin 15 zile înainte de data stabilită, va fi publicată în Monitorul Oficial al României, Partea a IV-a, şi într-un ziar de largă circulaţie din Bucureşti şi va cuprinde locul şi data ţinerii acesteia, precum şi ordinea de zi, cu menţionarea explicită a tuturor problemelor care vor face obiectul dezbaterilor. Adunarea generală a acţionarilor se întruneşte la sediul Societăţii Naţionale ”Îmbunătăţiri Funciare” - S.A. sau în alt loc indicat în convocare.

(2) Până la apariţia unor noi reglementări privind situaţia societăţilor comerciale având ca acţionar unic statul, interesele capitalului de stat vor fi reprezentate de un împuternicit al Ministerului Agriculturii, Alimentaţiei şi Pădurilor , numit prin ordin al ministrului agriculturii, alimentaţiei şi pădurilor.
(3) Când pe ordinea de zi figurează propuneri pentru modificarea statutului, convocarea va trebui să cuprindă textul integral al propunerilor.

(4) Adunarea generală ordinară a acţionarilor are următoarele atribuţii principale:

a) numeşte şi înlocuieşte directorul general şi cenzorii, conform prevederilor legale;

b) aprobă descărcarea de gestiune a directorului general şi dispune revocarea acestuia;

c) stabileşte nivelul remuneraţiei directorului general şi a cenzorilor;

d) analizează rapoartele directorului general privind stadiul şi perspectivele referitoare la profit şi dividende, poziţia de pe piaţa internă şi externă a creditelor comerciale şi a garanţiilor, inclusiv prin gajarea acţiunilor potrivit legii;

 e) hotărăşte cu privire la acţionarea în justiţie a directorului general şi a cenzorilor pentru recuperarea pagubelor produse de aceştia Societăţii Naţionale “Îmbunătăţiri Funciare” - S.A..
ARTICOLUL 15

Organizarea adunării generale a acţionarilor
(1)Adunarea generală ordinară a acţionarilor se convoacă de către directorul general. Adunarea generală a acţionarilor are loc cel puţin o dată pe an, la două luni de la încheierea exerciţiului financiar pentru aprobarea bilanţului contabil şi a contului de profit şi pierderi pe anul precedent şi pentru stabilirea programului de activitate şi a bugetului pe anul în curs. 

(2) În cazul în care la data stabilită nu sunt prezenţi deţinătorii a cel puţin jumătate din capitalul social, adunarea generală a acţionarilor se convoacă din nou, după 7 zile calendaristice, în acelaşi loc şi la aceeaşi oră şi va avea loc indiferent de numărul acţionarilor prezenţi.

(3) Adunarea generală a acţionarilor va fi convocată ori de câte ori va fi nevoie, la solicitarea acţionarului unic, a directorului general ori a cenzorilor, în conformitate cu dispoziţiile statutului, cu cel puţin 15 zile înainte de data stabilită.

(4) Adunarea generală a acţionarilor va desemna dintre acţionarii prezenţi un secretar care va verifica lista de prezenţă a acţionarilor, indicând capitalul social pe care îl reprezintă fiecare şi îndeplinirea tuturor formalităţilor cerute de lege şi de statut pentru ţinerea adunării, şi va întocmi procesul-verbal al adunării generale a acţionarilor. Procesul-verbal, semnat de preşedintele şedinţei şi de secretar, va constata îndeplinirea formalităţilor de convocare, iar la cererea acţionarilor, declaraţiile făcute de ei în şedinţă. La procesul-verbal se vor anexa actele referitoare la convocare, precum şi listele de prezenţă a acţionarilor. Procesul-verbal al şedinţei va fi trecut în registrul adunării generale a acţionarilor, sigilat şi parafat.

(5) la şedinţele adunării generale ordinare şi extraordinare a acţionarilor, în care se dezbat probleme referitoare la raporturile de muncă cu personalul Societăţii Naţionale “Îmbunătăţiri Funciare” - S.A., pot fi invitaţi reprezentanţii sindicatului şi/sau reprezentanţii salariaţilor care nu sunt membri de sindicat.

ARTICOLUL 16

Exercitarea dreptului de vot în adunarea generală a acţionarilor

(1) În ziua şi la ora precizată în convocare, şedinţa adunării generale a acţionarilor va fi deschisă de directorul general sau în lipsa acestuia de persoana care îi ţine locul.

(2) Hotărârile adunărilor generale ale acţionarilor se iau de regulă prin vot deschis. Cvorumul de prezenţă şi majoritatea necesară pentru luarea hotărârilor sunt cele prevăzute de lege.

(3) La propunerea persoanei care prezidează adunarea generală a acţionarilor sau a unui grup de acţionari prezenţi sau reprezentaţi, care deţin cel puţin o pătrime din capitalul social, se va putea decide ca votul să fie secret. Votul secret este obligatoriu pentru alegerea cenzorilor şi pentru revocarea lor.

(4) Pentru a fi opozabile terţilor, hotărârile adunării generale a acţionarilor vor fi depuse în termen de 15 zile la oficiul registrului comerţului pentru a fi menţionate în registru şi publicate în Monitorul Oficial al României, Partea a IV-a. În cazul în care aceste hotărâri implică modificarea actului constitutiv, se va putea publica numai actul adiţional cuprinzând textul integral al clauzelor modificate.

(5) Hotărârile adunării generale a acţionarilor nu vor putea fi executate înainte de aducerea la îndeplinire a formalităţilor prevăzute la alin. (3).

(6) Hotărârile luate de adunările generale ale acţionarilor în limitele legii şi ale statutului sunt obligatorii chiar şi pentru acţionarii absenţi sau nereprezentaţi în adunarea generală a acţionarilor sau care au votat împotrivă.

(7) Acţionarii care nu sunt de acord cu hotărârile luate de adunările generale ale acţionarilor cu privire la schimbarea obiectului de activitate, a sediului sau a formei juridice au dreptul să se retragă din Societatea Naţională “Îmbunătăţiri Funciare” - S.A. şi să recupereze contravaloarea acţiunilor pe care le posedă, conform prevederilor legale.

CAPITOLUL V

Administrarea societăţii

ARTICOLUL 17

Organizarea

(1) Societatea Naţională “Îmbunătăţiri Funciare” - S.A. este administrată, conform legii, de un consiliu de administraţie constituit din  şapte membri numiţi prin ordin al ministrului agriculturii, alimentaţiei şi pădurilor, din care unul este directorul general al Societăţii Naţionale “Îmbunătăţiri Funciare” – S.A.. Din consiliul de administraţie al Societăţii Naţionale “Îmbunătăţiri Funciare” – S.A. fac parte câte un reprezentant din Ministerul Agriculturii, Alimentaţiei şi Pădurilor şi din Ministerul Finanţelor Publice. Preşedintele consiliului de administraţie este directorul general al Societăţii Naţionale “Îmbunătăţiri Funciare” – S.A.;

(2) Directorul general al Societăţii Naţionale “Îmbunătăţiri Funciare” – S.A. este numit pe o perioadă de 1 - 4 ani prin hotărârea adunării generale a acţionarilor. În perioada în care statul este acţionar unic, directorul general este numit prin ordin al ministrului agriculturii, alimentaţiei şi pădurilor;

(3) Membrii consiliului de administraţie şi directorul general vor depune o garanţie conform prevederilor legale în vigoare;

(4) Consiliul de administraţie se întruneşte în şedinţe cel puţin o dată pe lună, la propunerea directorului general şi adoptă hotărâri cu majoritatea de voturi a celor prezenţi;

(5) Membrii consiliului de administraţie vor primi pentru activitatea desfăşurată în această calitate o indemnizaţie lunară egală cu 20% din veniturile directorului general;
(6) Pentru pregătirea şedinţelor şi întocmirea proceselor verbale, consiliul de administraţie va desemna un secretar al consiliului de administraţie căruia i se va stabili o indemnizaţie lunară de către consiliul de administraţie, indemnizaţie care nu va depăşi indemnizaţia lunară a unui membru al consiliului de administraţie. 
(7) Consiliul de administraţie poate oricând revoca persoanele numite în comitetul director. 

ARTICOLUL 18

Atribuţiile şi obligaţiile consiliului de administraţie


Atribuţiile consiliului de administraţie sunt următoarele:

(1) Aprobă statul de funcţiuni al Societăţii Naţionale “Îmbunătăţiri Funciare”-S.A. şi îl supune aprobării adunării generale a acţionarilor; 

(2) Aprobă nivelul garanţiilor pentru persoanele care au calitatea de gestionar, potrivit legii;

 (3) Supune anual aprobării adunării generale a acţionarilor, în termen de 60 de zile de la data încheierii exerciţiului financiar, raportul cu privire la activitatea Societăţii Naţionale “Îmbunătăţiri Funciare” - S.A., bilanţul contabil şi contul de profit şi pierderi pe anul precedent, precum şi proiectul programului de activitate şi proiectul bugetului de venituri şi cheltuieli pe anul în curs.

(4) Aprobă la propunerea directorului general repartizarea profitului conform legii şi majorarea sau diminuarea capitalului social, precum şi emisiunea de obligaţiuni, în condiţiile legii; 

(5) Aprobă la propunerea directorului general, în condiţiile legii, asocierea cu alţi agenţi economici pentru realizarea de activităţi de interes comun;
(6) Aprobă propunerile directorului general privind repartizarea pe sucursale şi activităţi a alocaţiilor de la bugetul de stat, prevăzute în bugetul Ministerului Agriculturii, Alimentaţiei şi Pădurilor;

(7) Aprobă tarife, preţuri şi chirii în condiţiile legii;

(8) Aprobă orice alte măsuri pentru desfăşurarea activităţii Societăţii Naţionale “Îmbunătăţiri Funciare” – S.A., cu excepţia celor date în competenţa altor organe;

(9) Aprobă utilizarea fondului valutar propriu, în condiţiile legii;

(10) Propune, potrivit reglementărilor legale, investiţiile a căror aprobare este în competenţa altor organe ale administraţiei publice centrale;

(11) Hotărăşte cu privire la investiţiile ce urmează a fi realizate, potrivit obiectului său de activitate care se finanţează din surse proprii, din credite bancare sau alocaţii de la bugetul de stat;

(12) Aprobă programele de activitate lunare, anuale şi de perspectivă privind proiectarea, investiţiile, exploatarea, întreţinerea şi repararea lucrărilor de îmbunătăţiri funciare;

(13) Aprobă angajarea de credite pe termen lung sau mediu, interne şi externe, potrivit legii.

CAPITOLUL VI

Comitetul director

ARTICOLUL 19

Atribuţiile directorului general

(1) Elaborează strategia globală de dezvoltare, retehnologizare, modernizare, restructurare economico-financiară a Societăţii Naţionale “Îmbunătăţiri Funciare”-  S.A. şi o supune aprobării consiliului de administraţie;

(2) Elaborează structura organizatorică a Societăţii Naţionale “Îmbunătăţiri Funciare” – S.A. şi o supune aprobării consiliului de administraţie şi adunării generale a acţionarilor;

(3) Face propuneri cu privire la fuziunea, divizarea, dizolvarea şi lichidarea Societăţii Naţionale “Îmbunătăţiri Funciare” – S.A. şi la supune aprobării consiliului de administraţie şi adunării generale a acţionarilor;

(4) Propune repartizarea profitului conform legii şi majorarea sau diminuarea  capitalului social, precum şi emisiunea de obligaţiuni în condiţiile legii;

(5) Negociază contractul colectiv de muncă împreună cu reprezentanţii salariaţilor;

(6) Aprobă încheierea de contracte de închiriere;

(7) Propune, în condiţiile legii, asocierea cu alţi agenţi economici pentru realizarea de activităţi de interes comun;

(8) Analizează activitatea economică a sucursalelor şi încadrarea acestora în bugetul de venituri şi cheltuieli şi stabileşte măsurile corespunzătoare;

(9) Poate atrage în activitatea sa de analiză a unor probleme complexe, specialişti a căror activitate va putea fi remunerată pe bază de convenţii civile de prestări de servicii, încheiate potrivit legii;

(10) Prezintă Ministerului Agriculturii, Alimentaţiei şi Pădurilor, o dată pe an, după aprobarea adunării generale a acţionarilor şi a consiliului de administraţie, un raport de activitate al societăţii, bilanţul contabil şi contul de profit şi pierderi pe anul precedent, precum şi proiectul bugetului de venituri şi cheltuieli pe anul în curs;

(11) Organizează selectarea, angajarea şi concedierea personalului cu respectarea prevederilor legislaţiei muncii şi a contractului colectiv de muncă;

(12) Reprezintă Societatea Naţională “Îmbunătăţiri Funciare” – S.A. în relaţiile cu terţe persoane fizice sau juridice;

(13) Încheie acte juridice în numele şi pe seama Societăţii Naţionale “Îmbunătăţiri Funciare” – S.A., conform legii;

(14) Asigură convocarea adunărilor generale ordinare şi extraordinare a acţionarilor;

(15) Îndeplineşte alte prerogative încredinţate de Ministerul Agriculturii, Alimentaţiei şi Pădurilor, adunarea generală a acţionarilor şi consiliul de administraţie, ori prevăzute de lege;

(16) Asigură realizarea obiectivelor şi criteriilor de performanţă;

(17) Prezintă semestrial în adunarea generală a acţionarilor sau ori de câte ori se solicită situaţia economico – financiară a Societăţii Naţionale “Îmbunătăţiri Funciare” – S.A., stadiul investiţiilor, al realizării obiectivelor de performanţă, precum şi alte documentaţii solicitate, vizate şi certificate de cenzor;

(18) Promovează şi asigură întocmirea în termen a documentaţiilor de privatizare în conformitate cu prevederile programului de guvernare;

(19) În cadrul procesului de privatizare a Societăţii Naţionale “Îmbunătăţiri Funciare” – S.A., în perioada dintre aprobarea de către ministerul de resort a iniţierii procedurii de privatizare pentru vânzarea pachetului/pachetelor de acţiuni deţinute de acestea şi achitarea sumei prevăzute prin contractul de vânzare-cumpărare de acţiuni, să nu efectueze vânzare de active, încheiere de contracte de leasing imobiliar, gajarea de active, angajare de credite (în afara celor necesare pentru desfăşurarea activităţii curente) sau orice alte activităţi de natură să impieteze asupra acestui proces. În această perioadă directorul general va putea efectua operaţiunile mai sus amintite numai cu mandat special din partea instituţiei publice implicate.

CAPITOLUL VII

Gestiunea

ARTICOLUL 20

Cenzorii

(1)Gestiunea Societăţii Naţionale “Îmbunătăţiri Funciare” - S.A. este controlată de acţionari şi de 3 cenzori care sunt aleşi de adunarea generală a acţionarilor. Cel puţin unul dintre cenzori trebuie să fie expert contabil.

(2) În perioada în care statul deţine mai mult de 20% din capitalul social, unul dintre cenzori va fi recomandat de către Ministerul Finanţelor.

(3) Adunarea generală a acţionarilor alege, de asemenea, acelaşi număr de supleanţi, care îi vor înlocui, în condiţiile legii, pe cenzorii titulari.

(4) În scopul exercitării drepturilor şi executării obligaţiilor ce le revin, cenzorilor li se vor prezenta, la cerere, date cu privire la activitatea Societăţii Naţionale “Îmbunătăţiri Funciare” - S.A., la situaţia patrimoniului, a profitului şi a pierderilor.

(5) Cenzorii au următoarele atribuţii principale:

a) în cursul exerciţiului financiar verifică gospodărirea mijloacelor fixe şi a mijloacelor circulante, portofoliul de efecte, casa şi registrele de evidenţă contabilă şi informează directorul general despre neregulile constatate;

b) la încheierea exerciţiului financiar controlează exactitatea inventarului, a documentelor şi informaţiilor prezentate de directorul general asupra conturilor Societăţii Naţionale “Îmbunătăţiri Funciare” - S.A., a bilanţului şi contului de profit şi pierderi, prezentând adunării generale a acţionarilor un raport scris;

c) prezintă adunării generale a acţionarilor punctul lor de vedere la propunerile de reducere a capitalului social sau de modificare a statutului şi a obiectului de activitate ale Societăţii Naţionale “Îmbunătăţiri Funciare” - S.A.

(6) Cenzorii sunt obligaţi, de asemenea:

a) să facă, în fiecare lună şi inopinat, inspecţii ale casei şi să verifice existenţa titlurilor sau a valorilor care sunt proprietatea Societăţii Naţionale “Îmbunătăţiri Funciare” - S.A. sau care au fost primite în gaj, cauţiune sau depozit;

b) să ia parte la adunările ordinare şi extraordinare ale acţionarilor, putând insera pe ordinea de zi propunerile pe care le vor considera necesare;

c) să constate depunerea în mod regulat a garanţiei din partea directorului general;

d) să vegheze ca dispoziţiile legii şi ale statutului să fie îndeplinite de directorul general şi de lichidatori.

(7) Cenzorii se întrunesc la sediul Societăţii Naţionale “Îmbunătăţiri Funciare” - S.A. şi iau decizii în unanimitate. Dacă nu se realizează unanimitatea, raportul cu divergenţe se înaintează adunării generale a acţionarilor.

(8) Cenzorii pot convoca adunarea generală extraordinară a acţionarilor, dacă aceasta nu a fost convocată de directorul general, în cazul în care capitalul social s-a diminuat cu mai mult de 10% timp de 2 ani consecutivi (cu excepţia primilor 2 ani de la constituirea Societăţii Naţionale “Îmbunătăţiri Funciare” - S.A.) sau ori de câte ori consideră necesar pentru alte situaţii privind încălcarea dispoziţiilor legale şi statutare.

(9) Atribuţiile cenzorilor, precum şi drepturile şi obligaţiile lor se completează cu dispoziţiile legale în acest domeniu.

(10) Cenzorii şi supleanţii sunt numiţi pe o perioadă de cel mult 3 ani şi pot fi realeşi.

(11) Nu pot fi cenzori persoanele care sunt incompatibile potrivit Legii nr. 31/1990 privind societăţile comerciale, republicată.

(12) Cenzorii sunt obligaţi să depună înainte de începerea activităţii o garanţie egală cu o treime din garanţia directorului general.

(13) În caz de deces, împiedicare fizică sau legală, încetare sau renunţare la mandat de către un cenzor, supleantul cel mai în vârstă îl înlocuieşte.

(14) Dacă în acest mod numărul cenzorilor nu se poate completa, cenzorii rămaşi numesc altă persoană în locul vacant până la cea mai apropiată întrunire a adunării generale a acţionarilor.

(15) În cazul în care nu mai rămâne în funcţie nici un cenzor, directorul general va convoca adunarea generală a acţionarilor, care va proceda la numirea altor cenzori.

(16) Cenzorii vor trece într-un registru special deliberările, precum şi constatările făcute în exerciţiul mandatului lor. 

(17) Revocarea cenzorilor se va putea face numai de adunarea generală a acţionarilor, cu votul cerut la adunările extraordinare ale acţionarilor.

CAPITOLUL VIII

Activitatea

ARTICOLUL 21

(1) Societatea Naţională “Îmbunătăţiri Funciare” - S.A. este proprietara bunurilor din patrimoniul său, cu excepţia celor care i-au fost concesionate. Bunurile proprietate publică concesionate Societăţii Naţionale “Îmbunătăţiri Funciare” - S.A. se evidenţiază distinct şi au regimul prevăzut de lege.

(2) Bugetul de venituri şi cheltuieli al sucursalelor va trebui să asigure funcţionarea corectă şi dezvoltarea tehnologică la nivelul standardelor a activităţilor de exploatare,  întreţinere a amenajărilor de îmbunătăţiri funciare şi apărare împotriva inundaţiilor.

(3) Societatea Naţională “Îmbunătăţiri Funciare” - S.A. are în structura sa sucursale ale căror atribuţii se stabilesc prin regulamentul de organizare şi funcţionare. În cadrul Societăţii Naţionale “Îmbunătăţiri Funciare” - S.A. funcţionează direcţii, servicii, inspecţii, birouri şi alte compartimente, ale căror norme de structură se propun de către directorul general şi se aprobă de către adunarea generală a acţionarilor.

ARTICOLUL 22

Finanţarea activităţii proprii

(1) Pentru îndeplinirea obiectului său de activitate şi în conformitate cu atribuţiile stabilite, Societatea Naţională “Îmbunătăţiri Funciare” - S.A. utilizează surse de finanţare

proprii, alocaţii bugetare prevăzute anual prin bugetul Ministerului Agriculturii, Alimentaţiei şi Pădurilor, credite bancare şi alte surse financiare.

2) Cheltuielile pentru aparatul propriu al Societăţii Naţionale “Îmbunătăţiri Funciare” - S.A. se acoperă dintr-o cotă din veniturile realizate de sucursalele sale.

ARTICOLUL 23

Exerciţiul financiar

Exerciţiul financiar începe la data de 1 ianuarie şi se încheie la data de 31 decembrie ale fiecărui an. Primul exerciţiu financiar începe la data constituirii Societăţii Naţionale “Îmbunătăţiri Funciare” - S.A.

ARTICOLUL 24

Personalul

(1) Personalul de conducere al Societăţii Naţionale “Îmbunătăţiri Funciare” - S.A. şi al sucursalelor este numit şi concediat de către consiliul de administraţie, la propunerea directorului general;
(2)Personalul de execuţie al Societăţii Naţionale “Îmbunătăţiri Funciare” - S.A. este angajat şi concediat de directorul general, iar cel al sucursalelor de conducerea sucursalelor judeţene, conform competenţelor stabilite de directorul general;

(3) Salarizarea se face în conformitate cu prevederile legale şi ale contractului colectiv de muncă.

(4) Plata salariilor şi a impozitelor aferente, a cotelor de asigurări sociale, precum şi a altor obligaţii faţă de bugetul de stat se va face potrivit legii.

(5) Drepturile şi obligaţiile personalului Societăţii Naţionale “Îmbunătăţiri Funciare” - S.A. sunt stabilite prin regulamentul de organizare şi funcţionare şi prin contractul colectiv de muncă.

ARTICOLUL 25

Amortizarea mijloacelor fixe

Directorul general stabileşte, în condiţiile legii, modul de amortizare a activelor corporale şi necorporale din patrimoniul Societăţii Naţionale “Îmbunătăţiri Funciare” - S.A.

ARTICOLUL 26

Evidenţa contabilă şi bilanţul contabil

(1) Societatea Naţională “Îmbunătăţiri Funciare” - S.A. va ţine evidenţa contabilă separat pe sucursale şi pe activităţi şi va întocmi anual bilanţul contabil şi contul de profit şi pierderi pentru aceste activităţi, având în vedere normele metodologice elaborate de către Ministerul Finanţelor.

(2) Bilanţul contabil şi contul de profit şi pierderi ale Societăţii Naţionale “Îmbunătăţiri Funciare” - S.A. vor fi publicate în Monitorul Oficial al României, Partea a IV-a, conform prevederilor legale.

ARTICOLUL 27

Operaţiunile de încasări şi plăţi ale Societăţii Naţionale “Îmbunătăţiri Funciare” - S.A. se efectuează în conturi deschise la bănci. În limitele prevederilor stabilite de Banca Naţională a României pentru necesităţi curente, Societatea Naţională “Îmbunătăţiri Funciare” - S.A. poate efectua operaţiuni de încasări şi plăţi în lei şi în valută. Operaţiunile de încasări şi plăţi cu străinătatea se vor efectua prin unităţile bancare.

ARTICOLUL 28

Calculul şi repartizarea profitului

(1) Profitul Societăţii Naţionale “Îmbunătăţiri Funciare” - S.A. se stabileşte, în condiţiile legii, pe baza bilanţului contabil aprobat de adunarea generală a acţionarilor. 

(2) Profitul Societăţii Naţionale “Îmbunătăţiri Funciare” - S.A., rămas după plata impozitului pe profit, se va repartiza conform hotărârii adunării generale a acţionarilor şi dispoziţiilor legale în vigoare.

(3) Societatea Naţională “Îmbunătăţiri Funciare” - S.A. îşi constituie un fond de rezervă şi alte fonduri în condiţiile legii.

(4) Plata dividendelor cuvenite acţionarilor se face de către Societatea Naţională la “Îmbunătăţiri Funciare” - S.A. în condiţiile legii, după aprobarea bilanţului contabil de către adunarea generală a acţionarilor.

(5) În cazul înregistrării de pierderi, adunarea generală a acţionarilor va analiza cauzele producerii acestora şi va hotărî în consecinţă cum vor fi suportate aceste pierderi. Suportarea pierderilor de către acţionari se va face proporţional cu aportul de capital şi în limita capitalului subscris.

ARTICOLUL 29

Registrele

Societatea Naţională “Îmbunătăţiri Funciare” - S.A. va ţine prin grija directorului general şi a cenzorilor toate registrele prevăzute de lege.

CAPITOLUL IX

Asocierea

ARTICOLUL 30

Societatea Naţională “Îmbunătăţiri Funciare” - S.A. se poate asocia cu societăţi comerciale din alte sectoare de activitate, române şi străine, care au legătură cu obiectul de activitate al acesteia. Asocierea se face pe bază de contract de asociere.

ARTICOLUL 31

Societăţile comerciale asociate cu Societatea Naţională “Îmbunătăţiri Funciare” - S.A. vor respecta şi vor aplica procedurile şi metodologiile unitare, stabilite de comun acord în contractul de asociere, pentru desfăşurarea principalelor relaţii comerciale, de producţie, financiare etc.

ARTICOLUL 32

Asocierea unei societăţi comerciale cu Societatea Naţională “Îmbunătăţiri Funciare” - S.A. se propune de către directorul general şi se  aprobă de către adunarea generală a acţionarilor şi consiliul de administraţie.

ARTICOLUL 33

Condiţiile de parteneriat pe perioada asocierii, precum şi cele de retragere vor fi stipulate în contractele de asociere care se vor încheia între Societatea Naţională “Îmbunătăţiri Funciare” - S.A. şi fiecare societate comercială asociată.

CAPITOLUL X

Modificarea formei juridice, dizolvarea, lichidarea, litigii

ARTICOLUL 34

Modificarea formei juridice

(1) Modificarea formei juridice a Societăţii Naţionale “Îmbunătăţiri Funciare” - S.A. se va putea face numai în temeiul hotărârii adunării generale extraordinare a acţionarilor şi cu îndeplinirea tuturor formelor prevăzute de lege.

(2) Noua societate comercială va îndeplini formalităţile legale de înregistrare şi publicitate cerute la înfiinţarea societăţilor comerciale.

ARTICOLUL 35

Dizolvarea

(1) Următoarele situaţii conduc la dizolvarea Societăţii Naţionale “Îmbunătăţiri Funciare” - S.A.:

a) imposibilitatea realizării obiectului de activitate;

b) declararea nulităţii;

c) hotărârea adunării generale a acţionarilor;

d) falimentul;

e) pierderea unei jumătăţi din capitalul social, după ce s-a consumat fondul de rezervă, dacă adunarea generală a acţionarilor nu decide completarea capitalului social sau limitarea lui la suma rămasă;

f) când numărul acţionarilor scade sub numărul minim legal;

g) la cererea oricărui acţionar, dacă împrejurările de forţă majoră şi consecinţele lor durează mai mult de 8 luni, iar adunarea generală extraordinară a acţionarilor constată

că funcţionarea Societăţii Naţionale “Îmbunătăţiri Funciare” - S.A. nu este posibilă;

h) alte cauze prevăzute de lege sau de actul constitutiv al Societăţii Naţionale “Îmbunătăţiri Funciare” - S.A.

(2) Dizolvarea Societăţii Naţionale “Îmbunătăţiri Funciare” - S.A. va fi înscrisă la oficiul registrului comerţului şi va fi publicată în Monitorul Oficial al României, Partea a IV-a.

ARTICOLUL 36

Lichidarea

(1) Dizolvarea Societăţii Naţionale “Îmbunătăţiri Funciare” - S.A. are ca efect deschiderea procedurii de lichidare.

(2) Lichidarea Societăţii Naţionale “Îmbunătăţiri Funciare” - S.A. şi repartizarea patrimoniului se fac în condiţiile şi cu respectarea procedurii prevăzute de lege.

ARTICOLUL 37

Litigii

(1) Litigiile de orice fel apărute între Societatea Naţională “Îmbunătăţiri Funciare” -S.A. şi persoane fizice sau juridice, române ori străine, sunt de competenţa instanţelor judecătoreşti de drept comun.

(2) Litigiile născute din raporturile contractuale dintre Societatea Naţională “Îmbunătăţiri Funciare” - S.A. şi persoane juridice române sau străine pot fi soluţionate şi prin arbitraj, potrivit legii.

CAPITOLUL XI

Dispoziţii finale

ARTICOLUL 38

Societatea Naţională “Îmbunătăţiri Funciare” - S.A. va practica în raporturile cu terţii preţuri şi tarife în condiţiile legii.

ARTICOLUL 39

Statutul Societăţii Naţionale “Îmbunătăţiri Funciare” - S.A. poate fi modificat prin hotărârea adunării generale a acţionarilor.

ARTICOLUL 40

Prevederile prezentului statut se completează cu dispoziţiile Legii nr. 31/1990 privind societăţile comerciale, republicată, ale Codului comercial şi ale celorlalte acte normative în materie comercială.

ANEXA Nr. 2

S U C U R S A L E L E

Societăţii Naţionale “Îmbunătăţiri Funciare” - S.A.

Nr.

crt.
Denumirea
Sediul

1.
Sucursala Alba
Municipiul Alba Iulia, Bdul Revoluţiei, nr. 60, judeţul Alba

2.
Sucursala Arad
Municipiul Arad, Splaiul Mureş nr. 6D, judeţul Arad

3.
SucursalaArgeş
Municipiul Piteşti, Bd Republicii nr. 98, judeţul Argeş

4.
Sucursala Bacău
Municipiul Bacău, str. Alexei Tolstoi nr. 69, judeţul Bacău

5.
Sucursala Bihor
Municipiul Oradea, str. Mihai Eminescu nr. 18, judeţul Bihor

6.
Sucursala Bistriţa-Năsăud
Municipiul Bistriţa, str. Zefirului, nr.1, judeţul  Bistriţa-Năsăud

7
Sucursala Botoşani
Municipiul Botoşani, str. Mihail Kogălniceanu nr. 4, judeţul Botoşani

8.
Sucursala Braşov
Municipiul Braşov, Str. Feldioarei nr. 6A, judeţul Braşov

9.
Sucursala Brăila
Municipiul Brăila, Str. Vapoarelor nr. 13A, judeţul Brăila

10.
Sucursala Buzău
Municipiul Buzău, str. Lt. col. Gheorghe Iacob nr. 2, judeţul Buzău

11.
Sucursala Caraş-Severin
Municipiul Reşiţa, Str. Sportului nr. 4A, judeţul Caraş-Severin

12.
Sucursala Călăraşi
Municipiul Călăraşi, Prelungirea Bucureşti nr. 2, judeţul Călăraşi

13.
Sucursala Cluj
Municipiul Cluj-Napoca, Str. Sobarilor nr. 36A, judeţul Cluj

14.
Sucursala Constanţa
Municipiul Constanţa, Str. Sburătorului nr. 4, judeţul Constanţa

15.
Sucursala Covasna
Municipiul Sfântu Gheorghe, str. Morii, nr. 5, judeţul Covasna


16.
Sucursala Dâmboviţa
Comuna Ulmi, judeţul Dâmboviţa

17.
Sucursala Dolj
Municipiul Craiova, Calea Dunării nr. 35, judeţul Dolj

18.
Sucursala Galaţi
Municipiul Galaţi, Str. Ştiinţei nr. 97, judeţul Galaţi

19.
Sucursala Giurgiu
Municipiul Giurgiu, Şos. Sloboziei, nr. 193, judeţul Giurgiu

20. 
Sucursala Gorj
Municipiul Târgu Jiu, Bdul. E. Teodoriu, nr. 99, judeţul Gorj

21.
Sucursala Harghita
Municipiul Miercurea Ciuc, str. Bolyai, nr. 11, judeţul Harghita

22.
Sucursala Hunedoara
Municipiul Deva, str. Depozitelor, nr. 6, judeţul Hunedoara

23.
Sucursala Ialomiţa
Municipiul Slobozia, str. Cuza Vodă nr. 5, judeţul Ialomiţa

24.
Sucursala Iaşi
Municipiul Iaşi, Str. Sărăriei nr. 16, judeţul Iaşi

25.
Sucursala Maramureş
Municipiul Baia Mare, str. Măgeanului, nr. 2, judeţul Maramureş

26.
Sucursala Mehedinţi
Municipiul Drobeta Turnu Severin, str. Carol I nr. 1 A, judeţul Mehedinţi

27.
Sucursala Mureş
Oraşul Sângiorgiu de Mureş, str. Râul Morii nr. 1.357, judeţul Mureş

28.
Sucursala Neamţ
Municipiul Piatra Neamţ, Aleea Tiparului, nr. 8, Judeţul Neamţ

29.
Sucursala Olt
Municipiul Caracal, str. 1 Decembrie 1918, nr. 5, judeţul Olt

30.
Sucursala Prahova
Municipiul Ploieşti, str. Anton Pann nr. 7, judeţul Prahova

31.
Sucursala Satu Mare
Municipiul Satu Mare, str. Mircea cel Bătrân nr. 81A, judeţul Satu Mare

32. 
Sucursala Sălaj
Municipiul Zalău, str. Republicii, nr. 77, judeţul Sălaj

33.
Sucursala Sibiu
Municipiul Sibiu, Str. Autogării nr. 12, judeţul Sibiu

34. 
Sucursala Suceava
Municipiul Suceava, str. Universităţii, nr. 8, judeţul Suceava

35.
Sucursala Teleorman
Comuna Nanov, judeţul Teleorman

36.
Sucursala Timiş
Municipiul Timişoara, str. Coriolan Brediceanu nr. 8, judeţul Timiş

37.
Sucursala Tulcea
Municipiul Tulcea, Str. Viticulturii nr. 10, judeţul Tulcea

38.
Sucursala Vaslui
Municipiul Vaslui, str. Spiru Haret nr. 5, judeţul Vaslui

39.
Sucursala Vâlcea
Municipiul Râmnicu Vâlcea, str. 22 Decembrie, nr. 45, judeţul Vâlcea

40. 
Sucursala Vrancea
Municipiul Focşani, str. Brăilei, nr. 121 bis, judeţul Vrancea

41.
Sucursala Bucureşti
Municipiul Bucureşti, Şos. Olteniţei nr. 35-37, sectorul 4

ANEXA Nr. 3

L I S T A

cuprinzând bunurile care vor fi administrate de Societatea Naţională 

“Îmbunătăţiri Funciare” - S.A.

1.Lucrări de irigaţii formate din prize, staţii de pompare de bază, inclusiv cele reversibile, staţii de repompare, canale şi conducte de aducţiune şi distribuţie a apei de irigaţii până la staţiile de pompare de punere sub presiune, lucrările de desecare cu pompare şi gravitaţională formate din canale colectoare principale cu staţiile de pompare aferente, canale de desecare de ordin inferior, drenurile şi colectoarele de drenaj, lucrări de combatere a eroziunii solului, baraje şi diguri de apărare împotriva inundaţiilor la Dunăre şi pe râurile interioare.

2. Lucrările din amenajările de irigaţii şi din orezării, formate din staţii de pompare de punere sub presiune, reţele interioare de irigaţii formate din conducte şi canale, precum şi echipamentul mobil de udare, fac parte din domeniul privat al statului şi vor fi administrate de Societatea Naţională “Îmbunătăţiri Funciare” - S.A. până la transferul la cerere, fără plată, conform legii, către asociaţiile utilizatorilor de apă pentru irigaţii,  pe măsura înfiinţării acestora.

Transferul acestor bunuri din administrarea Societăţii Naţionale “Îmbunătăţiri Funciare” - S.A. în proprietatea asociaţiilor utilizatorilor de apă pentru irigaţii se face prin Protocol de predare-primire avizat de Ministerul Agriculturii, Alimentaţiei şi Pădurilor.

3. Clădirile de producţie şi administrative, cu terenurile aferente, dotările, utilajele şi mijloacele de transport din domeniul privat al statului se constituie în capitalul social al Societăţii Naţionale “Îmbunătăţiri Funciare” - S.A., în valoare de 129.657 milioane lei. 

